 

REPUBLIKA HRVATSKA

ZADARSKA ŽUPANIJA

OPĆINA STARIGRAD

**Općinski načelnik**

KLASA: 024-04/25-01/4

URBROJ: 2198-9-2-25-1

Starigrad Paklenica, 15. rujna 2025. godine

Na temelju članka 35. b Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) te članka 48. Statuta Općine Starigrad (“Službeni glasnik Zadarske županije br. 3/18, 8/18, 3/20, 3/21 i 20/23) Općinski načelnik Općine Starigrad podnosi

**Polugodišnje izvješće o**

**radu načelnika Općine Starigrad**

**za razdoblje siječanj-lipanj 2025. godine**

Sukladno zakonskim obvezama, utvrđenim i Statutom Općine Starigrad, Općinski načelnik obvezan je dva puta godišnje podnijeti Općinskom vijeću polugodišnje izvješće o svom radu.

U izvještajnom razdoblju općinski načelnik Općine Starigrad, u okviru svog djelokruga, obavljao je izvršne poslove iz samoupravnog djelokruga općine koji su mu povjereni zakonom, utvrđivao je prijedloge općih akata koje donosi Općinsko vijeće, davao mišljenje o prijedlozima odluka i drugih akata, izvršavao i osiguravao izvršavanje općih akata općinskog vijeća, prostornih i urbanističkih planova te drugih akata Općinskog vijeća, upravljao nekretninama i pokretninama u vlasništvu Općine kao i prihodima i rashodima Općine, usmjeravao djelovanje Jedinstvenog upravnog odjela Općine u obavljanju poslova iz samoupravnog djelokruga Općine, nadzirao njihov rad, te obavljao i druge poslove u skladu sa zakonom, statutom Općine i aktima Vijeća.

U navedenom razdoblju održane su 3 sjednice Općinskog vijeća, od čega 2 sjednice starog saziva i 1 sjednice (konstituirajuća) novog saziva nakon provođenja Lokalnih izbora za 2025. godinu. Na sjednicama **starog saziva Općinskog vijeća** (vijeće raspušteno 15. travnja 2025. godine) donijete su sljedeće Odluke: Odluka o visini paušalnog poreza, Odluka o porezima Općine Starigrad, Odluka o postupku izbora članova vijeća mjesnih odbora Općine Starigrad, Polugodišnje izvješće o radu načelnika Općine Starigrad za razdoblje 01.07.-31.12.2024. godine, Odluka o usvajanju godišnjeg izvještaja o izvršenju Proračuna Općine Starigrad za 2024. godinu, Odluka o usvajanju Izvješća o izvršenju Programa građenja komunalne infrastrukture na području Općine Starigrad za 2024. godinu, Odluka o usvajanju Izvješća o izvršenju Programa održavanja komunalne infrastrukture na području Općine Starigrad za 2024. godinu, Odluka o usvajanju Izvješća o izvršenju Programa javnih potreba u sportu u 2024. godini, Odluka o usvajanju Izvješća o izvršenju Programa javnih potreba u kulturi za 2024. godinu, Odluka o usvajanju Izvješća o izvršenju Programa javnih potreba u školstvu, predškolskom odgoju i naobrazbi Općine Starigrad u 2024. godini, Odluka o usvajanju Izvješća o izvršenju Programa socijalne skrbi Općine Starigrad za 2024. godinu, Odluka o usvajanju izvješća o izvršenju Programa korištenja naknade za zadržavanje nezakonito izgrađenih zgrada u prostoru za 2024. godinu, I. izmjene i dopune Proračuna Općine Starigrad za 2025. godinu, I. izmjene i dopune Programa održavanja komunalne infrastrukture za 2025. godinu, I. izmjene i dopune Programa socijalne skrbi Općine Starigrad za 2025. godinu, Odluka o raspodjeli rezultata i načinu korištenja viška prihoda iz 2024. godine, Odluka o davanju suglasnost na Godišnji izvještaj o izvršenju financijskog plana Dječjeg vrtića „Osmjeh“ za 2024. godinu, Odluka o davanju suglasnosti na Pravilnik o ostvarenju i načinu korištenju vlastitih sredstava Dječjeg vrtića Osmjeh, Odluka o izmjeni Odluke o sufinanciranju prijevoza vode, Odluka o jednokratnoj novčanoj potpori za novorođeno dijete, Odluka o izmjeni Odluke o visini paušalnog poreza, Odluka o raspisivanju izbora za članove vijeća mjesnih odbora na području Općine Starigrad, Odluka o visini naknade za rad članova tijela za provedbu izbora za članove vijeća mjesnih odbora Općine Starigrad, Odluka o agrotehničkim mjerama, mjerama uređenja i održavanja poljoprivrednih rudina te posebnim mjerama zaštite od požara na području Općine Starigrad, Odluka o uvjetima i načinu držanja kućnih ljubimaca i načinu postupanja s napuštenim, izgubljenim i divljim životinjama, Odluka o donošenju Procjene rizika od velikih nesreća za Općinu Starigrad, Izvješće o stanju zaštite od požara i provedbe godišnjeg provedbenog plana unapređenja zaštite od požara na području Općine Starigrad za 2024. godinu. Na sjednicama **novog saziva Općinskog vijeća** koje je konstituirano 17. lipnja 2025. godine a sve nakon provođenja Lokalnih izbora za 2025. godinu donijete su slijedeće odluke: Odluka o izboru i sastavu Mandatne komisije, Odluka o izboru i sastavu Komisije za izbor i imenovanja, Odluka o izboru predsjednika Općinskog vijeća općine Starigrad, Odluka o izboru potpredsjednika Općinskog vijeća Općine Starigrad, Odluka o izboru potpredsjednika Općinskog vijeća Općine Starigrad, Odluka o izboru i sastavu komisije za Statut, Poslovnik i normativnu djelatnost.

Važniji akti načelnika donijeti u izvještajnom razdoblju su: Plan prijma u službu u Jedinstveni upravni odjel Općine Starigrad u 2025. godini, Izvješće o provedbi Plana gospodarenja otpadom Republike Hrvatske na području Općine Starigrad za 2024. godinu, Odluka o donošenju Plana djelovanja civilne zaštite za Općinu Starigrad, Odluka o osnivanju Stožera civilne zaštite Općine Starigrad i imenovanju načelnika, zamjenika načelnika i članova stožera.

U proteklom razdoblju od značajnijih projekata i aktivnosti možemo istaknuti:

* Nastavak uređenja Središnjeg obalnog pojasa naselja Starigrad Paklenica
* Održavanje javnih površina, javne rasvjete, plaža i nerazvrstanih cesta
* Sanacija i asfaltiranje nerazvrstanih cesta na području Općine Starigrad

Nastavljeno je sufinanciranje rada dječjeg vrtića Osmjeh, kao i DVD Starigrad Paklenica. Isto tako nastavili smo s sufinanciranjem OŠ Starigrad, stipendiranjem studenata, sufinanciranjem učeničkih pokaza, te odobravanjem jednokratnih novčanih pomoći stanovništvu i naknada za novorođenu djecu. Sukladno Pravilniku o financiranju javnih potreba Općine Starigrad objavljen je javni natječaj za predlaganje programa/projekata/manifestacija udruga u okviru javnih potreba u 2025. godini.

U izvještajnom razdoblju proveden je jedan postupak javne nabave: Sanacija i asfaltiranje nerazvrstanih cesta na području Općine Starigrad i jedan postupak jednostavne nabave: Nabava i instaliranje aqualiftera.

Što se tiče realizacije proračuna, u razdoblju od 01.01.-30.06.2025., Općina Starigrad je ostvarila rezultate na razini očekivanja. U Proračun Općine Starigrad uključeni su vlastiti i namjenski prihodi i primici proračunskog korisnika Dječji vrtić „Osmjeh“ koji se uplaćuju na njihove žiro račune, te rashodi i izdaci proračunkog korisnika koje financiraju iz tih prihoda. Sukladno Uputama Ministarstva financija obvezno je planiranje navedenih prihoda i rashoda proračunskog korisnika u proračunu Općine, te moraju biti uključeni u polugodišnji i godišnji izvještaj o izvršenju proračuna.

Ukupni prihodi i primici u razdoblju od 01. siječnja do 30. lipnja 2025. godine ostvareni su u iznosu od **1.861.961,45 EUR**. Prihodi poslovanja ostvareni su u iznosu od **1.425.485,54 EUR**, a prihodi od prodaje nefinancijske imovine u iznosu od **436.475,91 EUR**. Ukupni rashodi i izdaci u izvještajnom razdoblju ostvareni su u iznosu od **1.519.980,16 EUR** i od toga se na rashode poslovanja odnosi **978.664,10 EUR**, a na rashode za nabavu nefinancijske imovine **541.316,06 EUR**. Rashodi i izdaci proračunskog korisnika DV Osmjeh ostvareni su u iznosu od 170.888,56 EUR, od toga su rashodi i izdaci koji su financirani sredstvima Općine Starigrad 149.989,96 EUR, te rashodi financirani vlastitim sredstvima iznose 20.898,60 EUR. Općina Starigrad je u razdoblju od 01. siječnja do 30. lipnja 2025. godine ostvarila 1.837.114,39 EUR ukupnih prihoda i primitaka, te 1.499.081,56 EUR ukupnih rashoda i izdataka što dovodi do ostvarenog financijskog rezultata manjka prihoda i primitaka u iznosu od 338.032,83 EUR. S obzirom na preneseni višak iz prethodnih godina u iznosu od 1.286.878,97 EUR raspoloživi višak prihoda za naredno razdoblje iznosi **1.624.911,80 EUR**. Proračunski korisnik Dječji vrtić „Osmjeh“ u razdoblju od 01. siječnja do 30. lipnja 2025. godine ostvario 24.847,06 EUR vlastitih prihoda i primitaka, te 20.898,60 EUR rashoda i izdataka financiranih vlastitim prihodima i primicima što dovodi do ostvarenog financijskog rezultata viška prihoda i primitaka u iznos od 3.948,46 EUR. S obzirom na preneseni višak iz prethodnih godina u iznosu od 15.962,73 EUR, raspoloživi višak prihoda za naredno razdoblje iznosi **19.911,19 EUR**.

OPĆINSKI NAČELNIK

Marin Čavić